Viktig informasjon - Røahagan 1B 0754 oslo e-post: post handytech no

Dette kapitlet inneholder viktig sikkerhets- og garantiinformasjon. Forsikre deg om at dette er lest før du tar punktsystemet i bruk!
Obs
Ekstremt farlig! Enheten bruker internt en høyspenning på 200V for å forsyne punktcellene med nok strøm. Det er stor fare for å få et elektrisk sjokk, dersom punktsystem-huset åpnes, eller det på annen måte håndteres uforsvarlig.
10.1. Oppstartsprosedyrer
Etter at du har slått punktsystemet på, vil det bli foretatt en del tester av ulike komponenter. Dette kapittelet forklarer disse testene. Dersom du mottar en feilmelding ved oppstart, vil informasjonen som gis i dette kapitlet kunne hjelpe deg til å forstå hva meldingen betyr.
Skulle det oppstå problemer, ber vi om at du leser kapittel 10.1.2.
10.1.1. Test av filsystemet
Filsystemtesten sjekker hele flash-minnet. Den sjekker at hver fil er lagret korrekt, og at ikke to filer peker til samme sektor (concatenation). I tillegg sjekkes de to systemsektorene for feil.
Testen kan gi tre ulike resultater, og konsekvensene vil være forskjellig avhengig av testresultatet:
1. Oppdaget ingen feil, og du trenger ikke gjøre noe som helst.
2. Oppdaget en feil som ikke påvirker hele filsystemet: Du vil få en advarsel.
3. Oppdaget en fatal feil med flash-disken: Filsystemet må reformateres.
Dersom en feil ble funnet, vil punktlinjen vise følgende advarselsmelding:
'Warning when initializing file system, Backup recommended.'
Når du har lest meldingen, skal du trykke . Du vil deretter få en melding som viser versjonsnummeret på filsystemet, feilkodenummer og en beskrivelse av feilen. Meldingen vil være som følger:
'FsVersion x.y, Error: n: t.'
X.y er versjonsnummeret på filsystemet, n er feilkodenummeret og t er beskrivelsen av feilen.
Dersom en fatal feil har oppstått, vil du få følgende melding:
'Fatal: Error in file system. Flash disk must be formatted.'
Også denne meldingen vil følges av en melding som viser versjonsnummeret på filsystemet, feilkodenummer og beskrivelse av feilen.
Etter at du har bekreftet at meldingen er lest, vil punktsystem reformatere flash-disken. Prosessen avsluttes med en omstart, og du må laste ny meldingsfil.
Merk: I versjon 2.00 av internprogramvaren finnes det ingen forklarende tekst for feil som har med filsystemet å gjøre. Skal du kontakte oss i forbindelse med at en feil har oppstått, er det nok å oppgi feilkodenummer.
Merk: Hvis du får melding om fatal feil på filsystemet etter at du har lastet ny internprogramvare, kan grunnen være at versjonsnummeret på filsystemet er endret.
10.1.2. Lagring av data ved fatal feil
Dersom du ikke har gjort endringer mht. internprogramvaren, og du likevel får melding om fatal feil, vil det ikke være mulig å redde filene dine. Du vil sannsynligvis ikke komme opp i en slik situasjon, men likevel anbefaler vi at du, jevnlig, tar kopi av dataene dine på et annet medium, f.eks. en pc. Skulle melding om fatal feil oppstå etter at du har oppgradert internprogramvaren, vil filene på punktsystemet likevel være intakte.
Det er ikke umulig at du får melding om fatal feil på filsystemet etter at internprogramvaren er oppdatert; relevante data kan likevel være intakt.
Viktig: Hvis så er tilfelle, må du IKKE bekrefte meldingen med . Så snart den automatiske reformateringsprosedyren er satt i gang, vil det ikke være mulig å redde filene!
I stedet skal du slå av punktsystemet, og deretter på igjen i EPROM modus ved å holde inne tast <8> mens du slår på. Deretter kan du laste den forrige versjonen av internprogramvaren, før du tar kopi av dataene på en pc.
10.2. Sikkerhetsinformasjon
Sørg for at punktsystemet ikke kommer i kontakt med flytende væske (regn, kaffe...). Skulle flytende stoff komme inn i systemet, kan du komme til å få et elektrisk sjokk. I tillegg kan punktcellene skades slik at de må skiftes, og dette er kostbart.
Det er kun Handy Tech Elektronik GmbH eller en av deres autoriserte representanter som har adgang til å åpne punktsystemet.
Unngå å slå på punktsystemet like etter at det er blitt flyttet fra et kaldt til et varmt miljø. En slik overgang kan føre til kondens, og dette kan i sin tur ødelegge apparatet. Vent med å slå på til det har oppnådd romtemperatur.
Punktsystemet bør ikke utsettes for ekstreme temperaturendringer eller høy fuktighet mens det er i drift. Systemet skal bare brukes i temperaturområdet fra +10°C (50°F) til +40°C (105°F).
Alle kabler (til strømforsyning og pc) må legges slik at det ikke er mulig å snuble i dem.
Når du skal koble en pc-kabel til eller fra punktsystemet, må du unngå å komme i kontakt med kontaktpunktene i enden av pluggen. Skulle så skje, vil porten på datamaskinen kunne ødelegges på grunn av statisk elektrisitet.
Før du kobler kommunikasjonskabelen fra punktsystemet, anbefaler vi at du kobler den fra pc-en.
Bruk bare laderen som følger med punktsystemet når strøm skal tilkobles.
Ved rengjøring av apparatet, må både strøm- og pc-kabelen kobles fra.
Dersom punktsystemet har vært utsatt for et fall, eller selve "huset" er blitt skadet, eller det har oppstått funksjonsfeil i punktmodulen, må punktsystemet skrus av umiddelbart. Apparatet trenger da sørvis av autorisert personell.
Strømforsyningen skal kobles fra dersom enheten ikke kommer til å bli brukt en lengre tid.
Avslutt alt arbeid på punktsystemet før du kobler fra strømforsyningen. Det å gå fra strøm og over på batteridrift tar en viss tid, og i dette tidsrommet kan det oppstå spenningsforskjell.
Koble aldri strømforsyningen til punktsystemet hvis det er satt inn standard ikke-ladbare eller nickel cadmium-batterier.
10.3. Håndtering av punktsystemet
Punktcellene på punktsystemet bruker en teknologi som kalles piezo-teknologi. Cellene er av høy kvalitet, og de er så og si vedlikeholdsfrie. Dersom de behandles riktig, vil du kunne ha glede av dem i mange år uten at de trenger tilsyn.
Bruk alltid punktsystemet i normal romtemperatur, og beskytt det mot fuktighet og flytende væsker. Unngå å utsette det for ekstrem temperaturforandring.
Ha alltid punktsystemet i den medfølgende bærevesken når det skal flyttes; dette vil gi god beskyttelse.
Slipp aldri enheten ned, og utsett den ikke for sterke vibrasjoner eller rystelser.
Du bør være ren på hendene når du arbeider med punktsystemet. Ellers vil pinnene i punktcellene bli klebrige, og de vil ikke falle ned av seg selv når punktene skal være nede.
Forsikre deg om at flytende stoff aldri kommer i kontakt med punktmodulen. Cellene er spesielt sensitive for fuktighet, da dette kan ødelegge piezo-elementene, som kjører på høyspenning. Vi anbefaler at punktlinjen dekkes til når systemet er avskrudd. Dette hindrer at det utsettes unødig for støv.
Rengjør systemet med en fuktig klut. Ikke bruk rengjøringsmiddel. Punktcellene må bare rengjøres med en tørr klut som ikke loer.
Punktcellene bør gjennomgå en grundig rengjøring og sørvis ca. hvert 2. bruksår. En sørvis innebærer vanligvis at alle punktcellenes pinner og lokk skiftes, og at tastaturet sjekkes. Deretter gjennomføres en utførlig test. Vi kan i noen tilfeller, etter nærmere avtale, tilby en erstatningsenhet i reparasjonstiden.
Vi anbefaler på det sterkeste at du aldri åpner punktsystemet. Bestemmer du deg i imidlertid for å gjøre det likevel, må du først koble fra strømmen, og la enheten ligge avslått en viss tid.
10.4. Garantibestemmelser
Punktsystem-huset er forseglet. Hvis forseglingen brytes i garantitiden, vil garantien ikke lenger gjelde. Det samme gjelder dersom enheten ikke er behandlet eller brukt på en forsvarlig måte.
Skulle punktsystemet likevel slutte å fungere, vil vi foreta reparasjon på vårt verksted.
10.5. Brukerstøtte
Punktsystemet er et svært sammensatt produkt. Selv om vi har forsøkt å gjøre det så lett å bruke, og så selvforklarende som mulig, vil problemer naturligvis kunne oppstå.
Har du problemer, anbefaler vi deg først å konsultere denne håndboken. Her finner du alle framgangsmåter så vel som alle feilmeldinger forklart i detalj.
Hvis du fremdeles ikke får løst problemet ditt, har du mulighet for å oppsøke Handy Tech på Internett: http://www.handytech.no. Handy Tech i Tyskland har adresse: http://www.handytech.de. Her finner du et nedlastingsområde, og muligens en løsning på problemet ditt.
Alternativt, kan du også ta kontakt med din lokale forhandler. De får stadig opplæring og informasjon om produktet, som ligger utenfor det en brukerhåndbok kan inkludere.
Hvis dette ikke resulterer i at du får et tilfredsstillende svar, må du ikke nøle med å kontakte Handy Tech Elektronik GmbH i Horb direkte. Du har følgende muligheter:
• Post: Handy Tech Elektronik GmbH, Brunnenstr. 10, D-72160 Horb.
• Tlf.: +49 7451 / 5546-0.
• Faks: +49 7451 / 5546-67
• E-post: mailto:help@handytech.de.
8>
|